Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: Az Alkotmánybíróság 1/1999. (II. 24.) AB határozatának rendelkezõ részében alkotmányos követelményként
Paragraph Index: 723

Az Alkotmánybíróság 1/1999. (II. 24.) AB határozatának rendelkezõ részében alkotmányos követelményként fogalmazta meg: „A minõsített többség követelménye nemcsak az adott alkotmányi rendelkezés közvetlen végrehajtásaként kiadott tör vény megalkotására vonatkozik, hanem e tör vény módosítására (rendelkezéseinek megváltoztatására, kiegészítésére) és hatályon kívül helyezésére is. Az Alkotmány rendelkezése alapján minõsített többséggel elfogadott tör vényt egyszerû többséggel elfogadott törvénnyel nem lehet módosítani, vagy hatályon kívül helyezni.” (ABH 1999, 25.) Mindezek alapján a Kszt. 75. §-ában foglalt rendelkezés elfogadásához akkor kellett volna 2/3-os többség, ha az az Ötv.-t módosítja, ille tõ leg önkormányzati alapjogot korlátoz. A Kszt. 75. §-a a Kormány általános hatáskörû területi államigazgatási szervének létrehozásáról rendelkezik. Az Ötv. nem tartalmaz, és a Kszt. 75. § elfogadása elõtt sem tartalmazott rendelkezést a Kormány általános hatáskörû területi államigazgatási szervérõl. Az Ötv. 98–99. §-ai a közigazgatási hivatalról és nem a Kormány általános hatáskörû területi államigazgatási szervérõl rendelkeznek. A közigazgatási hivatalt nem az Ötv., hanem kormányrendelet minõsítette a Kormány területi államigazgatási szervének. Erre azt köve tõen került sor, hogy az Ötv.-t módosító 1996. évi LXXII. törvény jelentõsen megváltoztatta a közigazgatási hivatalok feladat- és hatáskörére vonatkozóan az Ötv.-ben megállapított szabályokat. Az Ötv.-nek a közigazgatási hivatalok feladat- és hatáskörét szabályozó 98. §

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes